title: Provedbena uredba Komisije (EU) 2016/535 оd 5. travnja 2016. o izmjeni Priloga II. Uredbi (EU) br. 206/2010 u pogledu unosa za Singapur na popisu trećih zemalja, državnih područja ili njihovih dijelova iz kojih je odobren unos svježeg mesa u Uniju (Tekst značajan za EGP)

text:
                  6.4.2016

                  HR

                  Službeni list Europske unije

                  L 89/8

            PROVEDBENA UREDBA KOMISIJE (EU) 2016/535
      оd 5. travnja 2016.
      o izmjeni Priloga II. Uredbi (EU) br. 206/2010 u pogledu unosa za Singapur na popisu trećih zemalja, državnih područja ili njihovih dijelova iz kojih je odobren unos svježeg mesa u Uniju
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. stavak 1. prvi podstavak, članak 8. stavak 4. i članak 9. stavak 4.,
      uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (2), a posebno njezin članak 11. stavak 1. i članak 16.,
      uzimajući u obzir Odluku Vijeća 97/132/EZ od 17. prosinca 1996. o sklapanju Sporazuma između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla (3), a posebno njezin članak 4.,
      budući da:

                  (1)

                  Direktivom 2002/99/EZ utvrđuju se, među ostalim, zahtjevi zdravlja životinja za unos u Uniju proizvoda životinjskog podrijetla namijenjenih prehrani ljudi. U skladu s tim zahtjevima unos takvih proizvoda u Uniju odobrava se samo iz trećih zemalja koje se nalaze na popisu koji je sastavila Komisija.

                  (2)

                  Direktivom 2002/99/EZ također se predviđa da se mogu utvrditi pravila i certificiranje za provoz.

                  (3)

                  Sporazumom između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla, priloženim Odluci 97/132/EZ („Sporazum”), predviđa se uspostava jamstava za unos svježeg mesa iz Novog Zelanda koja su istovrijedna onima utvrđenima u pravu Unije, posebno Direktivom 2002/99/EZ i Uredbom Komisije (EU) br. 206/2010 (4). Ta istovrijednost utvrđena je za svježe meso u pogledu zdravlja životinja i javnog zdravlja kako je utvrđeno u Prilogu V. Sporazumu.

                  (4)

                  Uredbom (EU) br. 206/2010 među ostalim se utvrđuju uvjeti za unos u Uniju pošiljaka svježeg mesa. U tu svrhu u dijelu 1. Priloga II. toj Uredbi utvrđuje se popis trećih zemalja, državnih područja ili njihovih dijelova s kojih se takve pošiljke mogu unositi u Uniju te obrasci veterinarskih certifikata koji prate te pošiljke, uzimajući u obzir sve posebne uvjete ili potrebna dopunska jamstva.

                  (5)

                  Novi Zeland uvršten je u dio 1. Priloga II. Uredbi (EU) br. 206/2010 kao zemlja koja je odobrena za unos u Uniju pošiljaka svježeg mesa domaćih goveda, ovaca i svinja, domaćih kopitara, uzgojenih i divljih nedomaćih životinja reda Artiodactyla i uzgajanih i divljih nedomaćih životinja iz porodica Suidae, Tayassuidae ili Tapiridae.

                  (6)

                  Pri ulasku u Uniju takvim pošiljkama mora biti priložen odgovarajući obrazac veterinarskih certifikata iz dijela 2. Priloga II. Uredbi (EU) br. 206/2010, ne dovodeći u pitanje posebne zahtjeve za certificiranje predviđene sporazumima Unije s trećim zemljama. U pogledu takvih pošiljki iz Novog Zelanda ti su zahtjevi utvrđeni u Prilogu V. Sporazumu, a obrazac veterinarskog certifikata u Prilogu I. Provedbenoj odluci Komisije (EU) 2015/1901 (5).

                  (7)

                  Novi Zeland zalaže se za brži način prijevoza pošiljaka svježeg mesa u Uniju radi učinkovitije uporabe takvog mesa s obzirom na njegov rok trajanja. Novi Zeland stoga predviđa prijevoz takvih pošiljaka zrakoplovom do Singapura, njihov istovar iz zračnog prijevoznog sredstva uz mogućnost privremenog skladištenja u odobrenom objektu u carinskom području zračne luke Singapur, njihov pretovar u istom objektu i provoz preko područja Singapura do luke polaska za prijevoz kontejnerskim brodom iz Singapura u Uniju.

                  (8)

                  Singapur je stoga zatražio odobrenje za unos u Uniju pošiljaka svježeg mesa podrijetlom iz Novog Zelanda koje ispunjuju zahtjeve za unos u Uniju i namijenjene su Uniji kako bi se omogućio istovar, skladištenje, pretovar i provoz takvih pošiljaka preko Singapura.

                  (9)

                  U trenutku otpreme iz Novog Zelanda takvo svježe meso mora ispunjavati posebne zahtjeve javnog zdravlja i zdravlja životinja za unos u Uniju. Nadležno tijelo Singapura uspostavilo je kontrole uvoza i postupke kojima se osigurava da istovar, skladištenje, pretovar i provoz preko Singapura neće utjecati na ispunjavanje tih zahtjeva.

                  (10)

                  U ožujku 2015. Komisija je u Singapuru provela reviziju za utvrđivanje činjenica kako bi prikupila i ocijenila podatke o kontrolama uvoza koje provode nadležna tijela Singapura te postupku provoza uspostavljenom u odnosu na zatraženo odobrenje. Komisija je iz nalaza te revizije zaključila da kontrole uvoza i postupci provoza koje provode nadležna tijela Singapura pružaju zadovoljavajuća jamstva za osiguravanje cjelovitosti i sigurnosti pošiljaka svježeg mesa iz Novog Zelanda, posebno u pogledu zahtjeva zdravlja životinja i javnog zdravlja.

                  (11)

                  Radi certificiranja takvih kontrola uvoza i postupaka provoza nadležno tijelo Singapura trebalo bi izdati veterinarski certifikat koji treba predočiti na graničnoj inspekcijskoj postaji na kojoj pošiljka ulazi u Uniju. U tu svrhu izrađen je obrazac veterinarskog certifikata „NZ-TRANSIT-SG”.

                  (12)

                  Sporazumom se utvrđuju posebna pravila o certificiranju, graničnim kontrolama i inspekcijskim pristojbama za uvoz iz Novog Zelanda koje se primjenjuju i na pošiljke u provozu preko Singapura.

                  (13)

                  Sporazumom se omogućuje elektroničko izdavanje certifikata za proizvode iz Novog Zelanda koji se izvoze u Uniju s pomoću integriranog elektroničkog sustava Unije uspostavljenog Odlukom Komisije 2003/24/EZ (6) („TRACES”).

                  (14)

                  Radi usklađivanja sa zahtjevima elektroničkog certificiranja za Novi Zeland kako je utvrđeno u Prilogu VII. Sporazumu i u Provedbenoj odluci (EU) 2015/1901 obrazac veterinarskog certifikata „NZ-TRANSIT-SG” trebalo bi uključiti u sustav TRACES.

                  (15)

                  Pri ulasku u Uniju pošiljkama bi trebao biti priložen odgovarajući obrazac veterinarskog certifikata koji izdaje nadležno tijelo Novog Zelanda i obrazac veterinarskog certifikata „NZ-TRANSIT-SG” koji izdaje nadležno tijelo Singapura u sustavu TRACES u skladu s Prilogom ovoj Uredbi.

                  (16)

                  Stoga je primjereno izmijeniti dio 1. Priloga II. Uredbi (EU) br. 206/2010 kako bi se unos za Singapur dodao popisu trećih zemalja, njihovih državnih područja i dijelova iz kojih je odobren unos u Uniju pošiljaka svježeg mesa podrijetlom iz Novog Zelanda koje su namijenjene Uniji i koje se istovaruju, pretovaruju i provoze preko Singapura, sa skladištenjem ili bez njega.

                  (17)

                  Nadalje, prikladno je izmijeniti dio 2. Priloga II. Uredbi (EU) br. 206/2010 kako bi se popisu obrazaca veterinarskih certifikata dodao obrazac veterinarskog certifikata „NZ-TRANSIT-SG”.

                  (18)

                  Dijelove 1. i 2. Priloga II. Uredbi (EU) br. 206/2010 trebalo bi stoga izmijeniti na odgovarajući način.

                  (19)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Prilog II. Uredbi (EU) br. 206/2010 mijenja se u skladu s Prilogom ovoj Uredbi.
      Članak 2.
      Države članice mogu odobriti unos robe obuhvaćene certifikatom predviđenim u točki 2. podtočki (b) Priloga ovoj Uredbi samo ako su taj certifikat koji izdaje nadležno tijelo Singapura i veterinarski certifikat koji izdaje nadležno tijelo Novog Zelanda izdani nakon 26. travnja 2016.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 5. travnja 2016.

               Za Komisiju

               Predsjednik

            Jean-Claude JUNCKER

         (1)  SL L 18, 23.1.2003., str. 11.

         (2)  SL L 139, 30.4.2004., str. 206.

         (3)  SL L 57, 26.2.1997., str. 4.

         (4)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).

         (5)  Provedbena odluka Komisije (EU) 2015/1901 оd 20. listopada 2015. o utvrđivanju pravila certificiranja i obrasca zdravstvenog certifikata za uvoz pošiljaka živih životinja i proizvoda životinjskog podrijetla iz Novog Zelanda u Uniju i stavljanju izvan snage Odluke 2003/56/EZ (SL L 277, 22.10.2015., str. 32.).

         (6)  Odluka Komisije 2003/24/EZ od 30. prosinca 2002. o razvoju integriranog računalnog veterinarskog sustava (SL L 8, 14.1.2003., str. 44.).

         PRILOG
         Prilog II. Uredbi (EU) br. 206/2010 mijenja se kako slijedi:

                     1.

                     U dijelu 1., između unosa za Rusiju i El Salvador umeće se sljedeći unos za Singapur:

                                 „SG – Singapur (*1)

                                 SG-0

                                 Cijela zemlja

                                 NZ-TRANSIT-SG (*2)

                     2.

                     Dio 2. mijenja se kako slijedi:

                                 (a)

                                 u popis obrazaca veterinarskih certifikata nakon obrasca „EQW” umeće se sljedeći obrazac:

                                             „‚NZ-TRANSIT-SG’

                                             Obrazac veterinarskog certifikata samo za provoz preko Singapura s istovarom, mogućim skladištenjem i pretovarom svježeg mesa podrijetlom iz Novog Zelanda u pogledu kojeg je Novom Zelandu odobren unos u Uniju te koje ispunjuje uvjete za unos u Uniju i namijenjeno je Uniji.”;

                                 (b)

                                 nakon veterinarskog certifikata Obrazac EQW umeće se sljedeći obrazac veterinarskog certifikata:„

                                 Tekst slike

                                    Obrazac NZ-TRANSIT-SG
                                    DRŽAVA:
                                    Veterinarski certifikat za EU
                                    Dio I.: Podaci o otpremljenoj pošiljci
                                    I.1. Pošiljatelj
                                    Ime
                                    Adresa
                                    Država
                                    Tel. broj
                                    I.2. Referentni broj certifikata
                                    I.2.a
                                    I.3. Središnje nadležno tijelo
                                    I.4. Lokalno nadležno tijelo
                                    I.5. Primatelj
                                    Ime
                                    Adresa
                                    Država
                                    Tel. broj
                                    I.6.
                                    I.7. Država podrije-tla
                                    Oznaka ISO
                                    I.8. Regija podri-jetla
                                    Oznaka
                                    I.9. Država odredišta
                                    Oznaka ISO
                                    I.10.
                                    Singapur
                                    SG
                                    I.11. Mjesto podrijetla
                                    Ime Broj odobrenja
                                    Adresa
                                    I.12.
                                    I.13. Mjesto utovara
                                    Adresa
                                    I.14. Datum otpreme Vrijeme otpreme
                                    I.15. Prijevozno sredstvo
                                    Zrakoplov Brod Željeznički vagon
                                    Cestovno vozilo Drugo
                                    Identifikacija:
                                    Dokument:
                                    I.16. Ulazna granična inspekcijska postaja u EU-u
                                    I.17. Brojevi CITES-a
                                    I.18. Opis pošiljke
                                    I.19. Tarifna oznaka (oznaka HS)
                                    I.20. Količina
                                    I.21. Temperatura proizvoda
                                    Sobna Ohlađeno Zamrznuto
                                    I.22. Broj pakiranja
                                    I.23. Broj plombe/kontejnera
                                    I.24. Način pakiranja
                                    I.25. Pošiljka je namijenjena:
                                    Za prehranu ljudi
                                    I.26.
                                    I.27. Za uvoz ili ulaz u EU
                                    I.28. Identifikacija pošiljke
                                    Vrsta (znanstveni naziv)
                                    Vrsta pošiljke
                                    Broj odobrenja objekta
                                    Broj pakiranja
                                    Neto masa
                                    Klaonica
                                    Rasjekavaonica
                                    Hladnjača

                                 Obrazac NZ-TRANSIT-SG
                                 DRŽAVA:
                                 Veterinarski certifikat za EU
                                 Dio I.: Podaci o otpremljenoj pošiljci
                                 I.1. Pošiljatelj
                                 Ime
                                 Adresa
                                 Država
                                 Tel. broj
                                 I.2. Referentni broj certifikata
                                 I.2.a
                                 I.3. Središnje nadležno tijelo
                                 I.4. Lokalno nadležno tijelo
                                 I.5. Primatelj
                                 Ime
                                 Adresa
                                 Država
                                 Tel. broj
                                 I.6.
                                 I.7. Država podrije-tla
                                 Oznaka ISO
                                 I.8. Regija podri-jetla
                                 Oznaka
                                 I.9. Država odredišta
                                 Oznaka ISO
                                 I.10.
                                 Singapur
                                 SG
                                 I.11. Mjesto podrijetla
                                 Ime Broj odobrenja
                                 Adresa
                                 I.12.
                                 I.13. Mjesto utovara
                                 Adresa
                                 I.14. Datum otpreme Vrijeme otpreme
                                 I.15. Prijevozno sredstvo
                                 Zrakoplov Brod Željeznički vagon
                                 Cestovno vozilo Drugo
                                 Identifikacija:
                                 Dokument:
                                 I.16. Ulazna granična inspekcijska postaja u EU-u
                                 I.17. Brojevi CITES-a
                                 I.18. Opis pošiljke
                                 I.19. Tarifna oznaka (oznaka HS)
                                 I.20. Količina
                                 I.21. Temperatura proizvoda
                                 Sobna Ohlađeno Zamrznuto
                                 I.22. Broj pakiranja
                                 I.23. Broj plombe/kontejnera
                                 I.24. Način pakiranja
                                 I.25. Pošiljka je namijenjena:
                                 Za prehranu ljudi
                                 I.26.
                                 I.27. Za uvoz ili ulaz u EU
                                 I.28. Identifikacija pošiljke
                                 Vrsta (znanstveni naziv)
                                 Vrsta pošiljke
                                 Broj odobrenja objekta
                                 Broj pakiranja
                                 Neto masa
                                 Klaonica
                                 Rasjekavaonica
                                 Hladnjača

                                 Tekst slike

                                    DRŽAVA
                                    Obrazac NZ-TRANSIT-SG
                                    II. Podaci o zdravlju
                                    II.a Referentni broj certifikata
                                    II.b
                                    II.1. Potvrda o zdravlju
                                    Ja, dolje potpisani službeni veterinar, potvrđujem da svježe meso opisano u dijelu I.:
                                    II.1.1. potječe iz Novog Zelanda i odobreno je za unos u Uniju kako je utvrđeno u dijelu 1. Priloga II. Uredbi (EU) br. 206/2010; i
                                    II.1.2. namijenjeno je Uniji te mu je priložen veterinarski certifikat sastavljen u skladu s obrascem iz Priloga I. Provedbenoj odluci Komisije (EU) 2015/1901 (1) koji je izdalo nadležno tijelo Novog Zelanda s referentnim brojem certifikata ; i
                                    II.1.3. tijekom provoza bilo je istovareno, skladišteno, pretovareno i prevezeno u skladu s odgovarajućim zahtjevima odjeljka I. odnosno V. Priloga II. Uredbi (EZ) br. 853/2004; i
                                    II.1.4. tijekom svih faza provoza držano je odvojeno od proizvoda životinjskog podrijetla koji ne ispunjavaju uvjete za uvoz u Uniju; i
                                    II.1.5. ispunjava uvjete za uvoz u Uniju.
                                    II.2. Potvrda o provozu
                                    Ja, dolje potpisani službeni veterinar, potvrđujem da je pošiljka svježeg mesa opisana u dijelu I.:
                                    II.2.1. stigla na carinsko područje zračne luke Singapur u kutijama s najmanje jednom zaštitnom plombom postavljenom na vanjskoj ambalaži svake kutije na način da se kutija ne može otvoriti a da se ne uništi ili ne ošteti najmanje jedna plomba; i
                                    II.2.2. odmah nakon istovara iz zrakoplova podvrgnuta provjeri dokumentacije i provjeri identiteta i, prema potrebi, fizičkoj provjeri (2) nadležnog tijela u Singapuru; i
                                    II.2.3. skladištena u odobrenom objektu u carinskom području Singapura (3); i
                                    II.2.4. pretovarena u kontejner-hladnjaču u odobrenom objektu u carinskom području Singapura pod nadzorom nadležnog tijela Singapura, a
                                    hladnjaču je:
                                    II.2.5. plombiralo carinsko tijelo Singapura za prijevoz iz odobrenog objekta u morsku luku u Singapuru; i
                                    II.2.6. plombiralo nadležno tijelo Singapura za prijevoz iz odobrenog objekta do prve granične inspekcijske postaje u Uniji.
                                    Napomene
                                    Ovaj certifikat namijenjen je za sljedeće proizvode svježeg mesa podrijetlom iz Novog Zelanda u pogledu kojih je Novom Zelandu odobren unos u Uniju, kojima je priložen odgovarajući obrazac veterinarskog certifikata koji je izdalo nadležno tijelo Novog Zelanda, koji su namijenjeni Uniji, a koji se istovaruju, pretovaruju i provoze, sa skladištenjem ili bez njega, preko Singapura:
                                    — svježe meso, uključujući mljeveno meso:
                                    1. domaćih goveda (uključujući vrste Bubalus i Bison te njihove križance);
                                    2. domaćih ovaca (Ovis aries) ili domaćih koza (Capra hircus);
                                    3. domaćih svinja (Sus scrofa);
                                    4. domaćih kopitara (Equus caballus, Equus asinus i njihovih križanaca),
                                    Dio II.: Certificiranje

                                 DRŽAVA
                                 Obrazac NZ-TRANSIT-SG
                                 II. Podaci o zdravlju
                                 II.a Referentni broj certifikata
                                 II.b
                                 II.1. Potvrda o zdravlju
                                 Ja, dolje potpisani službeni veterinar, potvrđujem da svježe meso opisano u dijelu I.:
                                 II.1.1. potječe iz Novog Zelanda i odobreno je za unos u Uniju kako je utvrđeno u dijelu 1. Priloga II. Uredbi (EU) br. 206/2010; i
                                 II.1.2. namijenjeno je Uniji te mu je priložen veterinarski certifikat sastavljen u skladu s obrascem iz Priloga I. Provedbenoj odluci Komisije (EU) 2015/1901 (1) koji je izdalo nadležno tijelo Novog Zelanda s referentnim brojem certifikata ; i
                                 II.1.3. tijekom provoza bilo je istovareno, skladišteno, pretovareno i prevezeno u skladu s odgovarajućim zahtjevima odjeljka I. odnosno V. Priloga II. Uredbi (EZ) br. 853/2004; i
                                 II.1.4. tijekom svih faza provoza držano je odvojeno od proizvoda životinjskog podrijetla koji ne ispunjavaju uvjete za uvoz u Uniju; i
                                 II.1.5. ispunjava uvjete za uvoz u Uniju.
                                 II.2. Potvrda o provozu
                                 Ja, dolje potpisani službeni veterinar, potvrđujem da je pošiljka svježeg mesa opisana u dijelu I.:
                                 II.2.1. stigla na carinsko područje zračne luke Singapur u kutijama s najmanje jednom zaštitnom plombom postavljenom na vanjskoj ambalaži svake kutije na način da se kutija ne može otvoriti a da se ne uništi ili ne ošteti najmanje jedna plomba; i
                                 II.2.2. odmah nakon istovara iz zrakoplova podvrgnuta provjeri dokumentacije i provjeri identiteta i, prema potrebi, fizičkoj provjeri (2) nadležnog tijela u Singapuru; i
                                 II.2.3. skladištena u odobrenom objektu u carinskom području Singapura (3); i
                                 II.2.4. pretovarena u kontejner-hladnjaču u odobrenom objektu u carinskom području Singapura pod nadzorom nadležnog tijela Singapura, a
                                 hladnjaču je:
                                 II.2.5. plombiralo carinsko tijelo Singapura za prijevoz iz odobrenog objekta u morsku luku u Singapuru; i
                                 II.2.6. plombiralo nadležno tijelo Singapura za prijevoz iz odobrenog objekta do prve granične inspekcijske postaje u Uniji.
                                 Napomene
                                 Ovaj certifikat namijenjen je za sljedeće proizvode svježeg mesa podrijetlom iz Novog Zelanda u pogledu kojih je Novom Zelandu odobren unos u Uniju, kojima je priložen odgovarajući obrazac veterinarskog certifikata koji je izdalo nadležno tijelo Novog Zelanda, koji su namijenjeni Uniji, a koji se istovaruju, pretovaruju i provoze, sa skladištenjem ili bez njega, preko Singapura:
                                 — svježe meso, uključujući mljeveno meso:
                                 1. domaćih goveda (uključujući vrste Bubalus i Bison te njihove križance);
                                 2. domaćih ovaca (Ovis aries) ili domaćih koza (Capra hircus);
                                 3. domaćih svinja (Sus scrofa);
                                 4. domaćih kopitara (Equus caballus, Equus asinus i njihovih križanaca),
                                 Dio II.: Certificiranje

                                 Tekst slike

                                    DRŽAVA
                                    Obrazac NZ-TRANSIT-SG
                                    II. Podaci o zdravlju
                                    II.a Referentni broj certifikata
                                    II.b
                                    — svježe meso, isključujući nusproizvode klanja i mljeveno meso:
                                    5. uzgojenih nedomaćih životinja reda Artiodactyla (osim goveda (uključujući vrste Bison i Bubalus te njihove križance), vrsta Ovis aries i Capra hircus te porodica Suidae i Tayassuidae) i porodica Rhinocerotidae i Elephantidae;
                                    6. divljih nedomaćih životinja reda Artiodactyla (osim goveda (uključujući vrste Bison i Bubalus te njihove križance), vrsta Ovis aries i Capra hircus te porodica Suidae i Tayassuidae) i porodica Rhinocerotidae te Elephantidae;
                                    7. uzgojenih nedomaćih životinja iz porodica Suidae, Tayassuidae ili Tapiridae;
                                    8. divljih nedomaćih životinja iz porodica Suidae, Tayassuidae ili Tapiridae.
                                    Svježe meso znači svi dijelovi životinje, svježi, ohlađeni ili zamrznuti, koji su primjereni za prehranu ljudi.
                                    Dio I.:
                                    — Rubrika I.7.: Država podrijetla ovdje znači država otpreme: Singapur.
                                    — Rubrika I.11.: Mjesto podrijetla: naziv, adresa i broj odobrenja objekta otpreme u Singapuru.
                                    — Rubrika I.15.: Registracijski broj (željeznički vagoni ili kontejneri i kamioni), broj leta (zrakoplov) ili ime (brod). U slučaju istovara i pretovara pošiljatelj mora obavijestiti ulaznu graničnu inspekcijsku postaju u Uniji.
                                    — Rubrika I.19.: Upotrijebiti odgovarajuću oznaku HS: 02.01, 02.02, 02.03, 02.04, 02.05, 02.06, 02.08.90, 02.09, 05.04 ili 15.02.
                                    — Rubrika I.20.: Navesti ukupnu bruto i neto masu.
                                    — Rubrika I.23.: Za kontejnere: broj kontejnera i broj plombe koju je nadležno tijelo Singapura postavilo nakon pretovara.
                                    — Rubrika I.28.: Vrsta pošiljke: Navesti ‚cijeli trup’, ‚polovica trupa’, ‚četvrtina trupa’, ‚komadi’ ili ‚mljeveno meso’. Broj odobrenja: Navesti odobrene objekte u Novom Zelandu.
                                    Dio II.:
                                    (1) Za pošiljke svježeg mesa za koje je utvrđena istovrijednost u skladu sa Sporazumom između Europske zajednice i Novog Zelanda (Odluka Vijeća 97/132/EZ), odgovarajući obrazac veterinarskog certifikata naveden je u Prilogu I. Provedbenoj odluci Komisije (EU) 2015/1901 od 20. listopada 2015. o utvrđivanju pravila certificiranja i obrasca zdravstvenog certifikata za uvoz pošiljaka živih životinja i proizvoda životinjskog podrijetla iz Novog Zelanda u Uniju i stavljanju izvan snage Odluke 2003/56/EZ.
                                    (2) U iznimnim slučajevima koji mogu predstavljati rizik za javno zdravlje ili zdravlje životinja ili kada se sumnja na nepravilnosti, moraju se provesti dodatne fizičke provjere.
                                    (3) Izbrisati ako je pošiljka pretovarena bez skladištenja.
                                    Službeni veterinar
                                    Ime (velikim tiskanim slovima): Kvalifikacija i titula:
                                    Datum: Potpis:
                                    Pečat:

                                 DRŽAVA
                                 Obrazac NZ-TRANSIT-SG
                                 II. Podaci o zdravlju
                                 II.a Referentni broj certifikata
                                 II.b
                                 — svježe meso, isključujući nusproizvode klanja i mljeveno meso:
                                 5. uzgojenih nedomaćih životinja reda Artiodactyla (osim goveda (uključujući vrste Bison i Bubalus te njihove križance), vrsta Ovis aries i Capra hircus te porodica Suidae i Tayassuidae) i porodica Rhinocerotidae i Elephantidae;
                                 6. divljih nedomaćih životinja reda Artiodactyla (osim goveda (uključujući vrste Bison i Bubalus te njihove križance), vrsta Ovis aries i Capra hircus te porodica Suidae i Tayassuidae) i porodica Rhinocerotidae te Elephantidae;
                                 7. uzgojenih nedomaćih životinja iz porodica Suidae, Tayassuidae ili Tapiridae;
                                 8. divljih nedomaćih životinja iz porodica Suidae, Tayassuidae ili Tapiridae.
                                 Svježe meso znači svi dijelovi životinje, svježi, ohlađeni ili zamrznuti, koji su primjereni za prehranu ljudi.
                                 Dio I.:
                                 — Rubrika I.7.: Država podrijetla ovdje znači država otpreme: Singapur.
                                 — Rubrika I.11.: Mjesto podrijetla: naziv, adresa i broj odobrenja objekta otpreme u Singapuru.
                                 — Rubrika I.15.: Registracijski broj (željeznički vagoni ili kontejneri i kamioni), broj leta (zrakoplov) ili ime (brod). U slučaju istovara i pretovara pošiljatelj mora obavijestiti ulaznu graničnu inspekcijsku postaju u Uniji.
                                 — Rubrika I.19.: Upotrijebiti odgovarajuću oznaku HS: 02.01, 02.02, 02.03, 02.04, 02.05, 02.06, 02.08.90, 02.09, 05.04 ili 15.02.
                                 — Rubrika I.20.: Navesti ukupnu bruto i neto masu.
                                 — Rubrika I.23.: Za kontejnere: broj kontejnera i broj plombe koju je nadležno tijelo Singapura postavilo nakon pretovara.
                                 — Rubrika I.28.: Vrsta pošiljke: Navesti ‚cijeli trup’, ‚polovica trupa’, ‚četvrtina trupa’, ‚komadi’ ili ‚mljeveno meso’. Broj odobrenja: Navesti odobrene objekte u Novom Zelandu.
                                 Dio II.:
                                 (1) Za pošiljke svježeg mesa za koje je utvrđena istovrijednost u skladu sa Sporazumom između Europske zajednice i Novog Zelanda (Odluka Vijeća 97/132/EZ), odgovarajući obrazac veterinarskog certifikata naveden je u Prilogu I. Provedbenoj odluci Komisije (EU) 2015/1901 od 20. listopada 2015. o utvrđivanju pravila certificiranja i obrasca zdravstvenog certifikata za uvoz pošiljaka živih životinja i proizvoda životinjskog podrijetla iz Novog Zelanda u Uniju i stavljanju izvan snage Odluke 2003/56/EZ.
                                 (2) U iznimnim slučajevima koji mogu predstavljati rizik za javno zdravlje ili zdravlje životinja ili kada se sumnja na nepravilnosti, moraju se provesti dodatne fizičke provjere.
                                 (3) Izbrisati ako je pošiljka pretovarena bez skladištenja.
                                 Službeni veterinar
                                 Ime (velikim tiskanim slovima): Kvalifikacija i titula:
                                 Datum: Potpis:
                                 Pečat:”

            (*1)  Samo za svježe meso podrijetlom iz Novog Zelanda, u pogledu kojeg je Novom Zelandu odobren unos u Uniju, kojemu je priložen odgovarajući obrazac veterinarskog certifikata koji je izdalo nadležno tijelo Novog Zelanda, koje je namijenjeno Uniji, a koje se istovaruje, sa skladištenjem ili bez njega, i pretovaruje u odobrenom objektu tijekom provoza kroz Singapur.

            (*2)  Pri ulasku u Uniju pošiljkama bi trebao biti priložen taj obrazac veterinarskog certifikata koji je nadležno tijelo Singapura izdalo u sustavu TRACES te odgovarajući obrazac veterinarskog certifikata za uvoz svježeg mesa koji je izdalo nadležno tijelo Novog Zelanda, a koji nadležno tijelo Singapura može priložiti u sustavu TRACES.”


title: Provedbena uredba Komisije (EU) br. 749/2013 оd 2. kolovoza 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               3.8.2013

               HR

               Službeni list Europske unije

               L 209/12

         PROVEDBENA UREDBA KOMISIJE (EU) br. 749/2013
   оd 2. kolovoza 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. kolovoza 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007, str. 1.

      (2)  SL L 157, 15.6.2011, str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0709 93 10

                  TR

                  118,5

                  ZZ

                  118,5

                  0805 50 10

                  AR

                  86,5

                  BO

                  73,4

                  CL

                  73,3

                  TR

                  71,0

                  UY

                  86,3

                  ZA

                  90,8

                  ZZ

                  80,2

                  0806 10 10

                  CL

                  140,3

                  EG

                  185,9

                  MA

                  180,7

                  TR

                  178,1

                  ZZ

                  171,3

                  0808 10 80

                  AR

                  151,0

                  BR

                  85,6

                  CL

                  132,0

                  CN

                  71,5

                  NZ

                  125,9

                  US

                  149,4

                  ZA

                  118,2

                  ZZ

                  119,1

                  0808 30 90

                  AR

                  129,1

                  CL

                  138,2

                  NZ

                  148,9

                  TR

                  158,9

                  ZA

                  107,4

                  ZZ

                  136,5

                  0809 29 00

                  CA

                  303,6

                  TR

                  323,7

                  ZZ

                  313,7

                  0809 30

                  TR

                  149,4

                  ZZ

                  149,4

                  0809 40 05

                  BA

                  50,3

                  XS

                  60,5

                  ZZ

                  55,4

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/533 оd 31. ožujka 2016. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

text:
                  6.4.2016

                  HR

                  Službeni list Europske unije

                  L 89/4

            PROVEDBENA UREDBA KOMISIJE (EU) 2016/533
      оd 31. ožujka 2016.
      o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
      budući da:

                  (1)

                  Uredbom (EEZ) br. 2658/87 uvedena je nomenklatura robe (dalje u tekstu: „kombinirana nomenklatura”), koja se navodi u Prilogu I. toj Uredbi.

                  (2)

                  Radi pravne sigurnosti potrebno je pojasniti način određivanja udjela bjelančevina u pićima na osnovi soje razvrstanima u podbrojeve 2202 90 11 i 2202 90 15 kombinirane nomenklature.

                  (3)

                  Za određivanje udjela sirovih bjelančevina trebalo bi primijeniti Kjeldalhovu metodu utvrđenu Uredbom Komisije (EZ) br. 152/2009 (2). Kjeldalhova metoda međunarodno je priznata metoda za procjenjivanje udjela bjelančevina u hrani jer je univerzalna, precizna i može se ponovno izvoditi. Faktor konverzije za određivanje udjela bjelančevina na temelju ukupnog udjela dušika ovisi o vrsti bjelančevina prisutnih u uzorku. Imajući u vidu da je potrebno odrediti udio sojinih bjelančevina, trebalo bi primijeniti faktor konverzije 6,25.

                  (4)

                  Stoga bi u poglavlje 22 drugog dijela kombinirane nomenklature trebalo uvrstiti novu dodatnu napomenu kako bi se osiguralo njezino jedinstveno tumačenje u cijeloj Uniji.

                  (5)

                  Uredbu (EEZ) br. 2658/87 stoga je potrebno na odgovarajući način izmijeniti.

                  (6)

                  Mjere predviđene ovom Uredbom u skladu su s mišljenjem Odbora za Carinski zakonik,

            DONIJELA JE OVU UREDBU:
      Članak 1.
      U poglavlje 22 drugog dijela kombinirane nomenklature iz Priloga I. Uredbi (EEZ) br. 2658/87 dodaje se sljedeća dodatna napomena 13:

                     „13.

                     Za svrhe tarifnih podbrojeva 2202 90 11 i 2202 90 15 udio bjelančevina određuje se množenjem ukupnog udjela dušika, izračunanog primjenom metode utvrđene u točkama od 2. do 8. dijela C Priloga III. Uredbi Komisije (EZ) br. 152/2009 (*), s faktorom 6,25.

      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 31. ožujka 2016.

               Za Komisiju,

               u ime predsjednika,

            Stephen QUEST

               Glavni direktor za oporezivanje i carinsku uniju

         (1)  SL L 256, 7.9.1987., str. 1.

         (2)  Uredba Komisije (EZ) br. 152/2009 od 27. siječnja 2009. o utvrđivanju metoda uzorkovanja i analize za službenu kontrolu hrane za životinje (SL L 54, 26.2.2009., str. 1.).


title: Provedbena uredba Komisije (EU) br. 1055/2012 od 9. studenoga 2012. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

text:
               02/Sv. 022

               HR

               Službeni list Europske unije

               233

         32012R1055

               L 313/8

               SLUŽBENI LIST EUROPSKE UNIJE

               09.11.2012.

      PROVEDBENA UREDBA KOMISIJE (EU) br. 1055/2012
   od 9. studenoga 2012.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Uredbom (EEZ) br. 2658/87 uspostavljena je nomenklatura za robe, dalje u tekstu kombinirana nomenklatura, utvrđena Prilogom I. toj Uredbi.

               (2)

               Iz razloga pravne sigurnosti, potrebno je razjasniti opseg poglavlja 20. kombinirane nomenklature koji uključuje morske alge i ostale alge, koje su pripremljene ili konzervirane postupcima poput kuhanja, pečenja i dodavanja začina ili šećera, te stoga nisu obuhvaćene tarifnim brojem 1212 (morske alge i ostale alge, svježe, rashlađene, smrznute ili suhe, neovisno jesu li ili nisu mljevene). Morske alge i ostale alge se smatraju za „druge biljke” u smislu Kombinirane nomenklature.

               (3)

               Potrebno je stoga umetnuti novu dodatnu napomenu u poglavlje 20. kombinirane nomenklature, kako bi se osiguralo ujednačeno tumačenje na području cijele Unije.

               (4)

               Uredbu (EEZ) br. 24658/87 trebalo bi stoga na odgovarajući način izmijeniti.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   U poglavlju 20. kombinirane nomenklature u Prilogu I. Uredbi (EEZ) br 2658/87 umeće se dodatna napomena 9.:

                  „9.

                  Morske alge i ostale alge, pripremljene ili konzervirane postupcima osim onih koji su navedeni u poglavlju 12., kao što su kuhanje, pečenje, dodavanje začina ili šećera razvrstavaju se u poglavlju 20. kao proizvodi iz drugih dijelova biljke. Morske alge i ostale alge, svježe, rashlađene, smrznute ili suhe, neovisno jesu li ili nisu mljevene, razvrstavaju se pod tarifni broj 1212.”

   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. studenoga 2012.

            Za Komisiju

            U ime Predsjednika

         Algirdas ŠEMETA

            Član Komisije

      (1)  SL L 256, 7.9.1987., str. 1.


title: Provedbena uredba Komisije (EU) br. 196/2014 оd 28. veljače 2014. o određivanju uvoznih carina za sektor žitarica primjenjivih od 1. ožujka 2014.

text:
               1.3.2014

               HR

               Službeni list Europske unije

               L 61/3

      PROVEDBENA UREDBA KOMISIJE (EU) br. 196/2014
   оd 28. veljače 2014.
   o određivanju uvoznih carina za sektor žitarica primjenjivih od 1. ožujka 2014.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EU) br. 642/2010 od 20. srpnja 2010. o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (2), a posebno njezin članak 2. stavak 1.,
   budući da:

               (1)

               Člankom 136. stavkom 1. Uredbe (EZ) br. 1234/2007 utvrđuje se da uvozna carina na proizvode obuhvaćene oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 mora biti jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

               (2)

               Člankom 136. stavkom 2. Uredbe (EZ) br. 1234/2007 utvrđeno je da se za izračunavanje uvozne carine iz stavka 1. tog članka redovito određuju reprezentativne uvozne cijene CIF za predmetne proizvode.

               (3)

               U skladu s člankom 2. stavkom 2. Uredbe (EU) br. 642/2010, cijena koja se koristi za izračunavanje uvozne carine za proizvode s oznakama KN 1001 19 00, 1001 11 00, ex 1001 91 20 (sjeme obične pšenice), ex 1001 99 00 (visokokvalitetna obična pšenica osim za sjetvu), 1002 10 00, 1002 90 00, 1005 10 90, 1005 90 00, 1007 10 90 i 1007 90 00 dnevna je reprezentativna uvozna cijena CIF koja se određuje kako je navedeno u članku 5. te Uredbe.

               (4)

               Potrebno je odrediti uvozne carine za razdoblje od 1. ožujka 2014. koje će se primjenjivati do određivanja i stupanja na snagu novih uvoznih carina.

               (5)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Od 1. ožujka 2014. uvozne carine za sektor žitarica navedene u članku 136. stavku 1. Uredbe (EZ) br. 1234/2007 jesu uvozne carine određene u Prilogu I. Uredbi na temelju informacija sadržanih u Prilogu II.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. veljače 2014.

            Za Komisiju, u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 187, 21.7.2010., str. 5.

      PRILOG I.

         Uvozne carine za proizvode iz članka 136. stavka 1. Uredbe (EZ) br. 1234/2007 koje se primjenjuju od 1. ožujka 2014.

                  Oznaka KN

                  Opis proizvoda

                  Uvozne carine (1)

                  (EUR/t)

                  1001 19 00
                  1001 11 00

                  Tvrda PŠENICA visoke kvalitete

                  0,00

                  srednje kvalitete

                  0,00

                  niske kvalitete

                  0,00

                  ex 1001 91 20

                  Sjeme obične PŠENICE

                  0,00

                  ex 1001 99 00

                  Obična PŠENICA visoke kvalitete, osim za sjetvu

                  0,00

                  1002 10 00
                  1002 90 00

                  RAŽ

                  0,00

                  1005 10 90

                  KUKURUZ za sjetvu, osim hibrida

                  0,00

                  1005 90 00

                  KUKURUZ, osim za sjetvu (2)

                  0,00

                  1007 10 90
                  1007 90 00

                  SIRAK u zrnu, osim hibrida za sjetvu

                  0,00

         (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                  —

                  3 EUR/t, kada se luka iskrcaja nalazi na Sredozemlju (iza Gibraltarskih vrata) ili na Crnom moru i gdje roba u Uniju stiže preko Atlantskog oceana ili Sueskog kanala,

                  —

                  2 EUR/t, kada se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i gdje roba stiže u Uniju preko Atlantskog oceana.

         (2)  Uvoznik može koristiti paušalno smanjenje od 24 EUR po toni kada su ispunjeni uvjeti utvrđeni u članku 3. Uredbe (EU) br. 642/2010.

      PRILOG II.

         Čimbenici za izračunavanje carina utvrđenih u Prilogu I.

      14.2.2014.-27.2.2014.

                  1.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              (EUR/t)

                              Obična pšenica (1)

                              Kukuruz

                              Tvrda pšenica visoke kvalitete

                              Tvrda pšenica srednje kvalitete (2)

                              Tvrda pšenica niske kvalitete (3)

                              Burza

                              Minnéapolis

                              Chicago

                              —

                              —

                              —

                              Kotacija

                              193,60

                              129,54

                              —

                              —

                              —

                              Cijena FOB-a SAD

                              —

                              —

                              263,71

                              253,71

                              233,71

                              Premija za Meksički zaljev

                              115,99

                              27,43

                              —

                              —

                              —

                              Premija za Velika jezera

                              —

                              —

                              —

                              —

                              —

                  2.

                  Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                              Troškovi vozarine: Meksički zaljev – Rotterdam:

                              16,15 EUR/t

                              Troškovi vozarine: Velika jezera – Rotterdam:

                              — EUR/t

         (1)  Premija od 14 EUR/t uključena (članak 5. stavak 3. Uredbe (EU) br. 642/2010).

         (2)  Popust od 10 EUR/t (članak 5. stavak 3. Uredbe (EU) br. 642/2010).

         (3)  Popust od 30 EUR/t (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2016/390 оd 17. ožujka 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               18.3.2016

               HR

               Službeni list Europske unije

               L 73/81

         PROVEDBENA UREDBA KOMISIJE (EU) 2016/390
   оd 17. ožujka 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. ožujka 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  103,5

                  MA

                  95,4

                  TN

                  107,9

                  TR

                  108,3

                  ZZ

                  103,8

                  0707 00 05

                  MA

                  83,4

                  TR

                  145,9

                  ZZ

                  114,7

                  0709 93 10

                  MA

                  57,2

                  TR

                  160,0

                  ZZ

                  108,6

                  0805 10 20

                  EG

                  45,6

                  IL

                  72,9

                  MA

                  54,7

                  TN

                  55,8

                  TR

                  64,6

                  ZZ

                  58,7

                  0805 50 10

                  MA

                  141,2

                  TR

                  82,8

                  ZZ

                  112,0

                  0808 10 80

                  BR

                  88,6

                  US

                  152,5

                  ZZ

                  120,6

                  0808 30 90

                  AR

                  118,4

                  CL

                  179,3

                  CN

                  72,0

                  TR

                  153,6

                  ZA

                  109,2

                  ZZ

                  126,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1265/2012 od 17. prosinca 2012. o izmjeni Provedbene uredbe (EU) br. 837/2012 u pogledu minimalne aktivnosti pripravka 6-fitaze dobivenog od Aspergillus oryzae (DSM 22594) kao dodatka hrani za životinje za perad, odbijenu prasad, svinje za tov i krmače (nositelj odobrenja DSM Nutritional Products)  Tekst značajan za EGP

text:
               03/Sv. 66

               HR

               Službeni list Europske unije

               281

         32012R1265

               L 356/61

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1265/2012
   od 17. prosinca 2012.
   o izmjeni Provedbene uredbe (EU) br. 837/2012 u pogledu minimalne aktivnosti pripravka 6-fitaze dobivenog od Aspergillus oryzae (DSM 22594) kao dodatka hrani za životinje za perad, odbijenu prasad, svinje za tov i krmače (nositelj odobrenja DSM Nutritional Products)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
   budući da:

               (1)

               Korištenje pripravka 6-fitaze (EC 3.1.3.26) dobivenog od Aspergillus oryzae (DSM 22594) koji pripada kategoriji dodataka hrani za životinje „Zootehnički dodaci” bilo je odobreno na 10 godina kao dodatak hrani za životinje za korištenje u peradi, odbijene prasadi, svinja za tov i krmača Provedbenom uredbom Komisije (EU) br. 837/2012 (2).

               (2)

               U skladu s člankom 13. stavkom 3. Uredbe (EZ) br. 1831/2003 nositelj odobrenja je predložio promjenu uvjeta odobrenja za dotični pripravak dodavanjem nove formulacije u čvrstom obliku s najmanjom aktivnošću od 10 000 FYT/g. Zahtjev je bio popraćen relevantnim podacima koji ga podupiru. Komisija je proslijedila zahtjev Europskoj agenciji za sigurnost hrane (dalje u tekstu „Agencija”).

               (3)

               Agencija je zaključila u mišljenju od 24. svibnja 2012. (3) da nije vjerojatno da bi nova formulacija u čvrstom obliku mogla predstavljati rizik za ciljne vrste, potrošače, korisnike ili okoliš koji već nije uzet u obzir i da je učinkovita pri najmanjoj aktivnosti od 10 000 FYT/g. Agencija ne smatra da postoji potreba za posebnim zahtjevima za praćenje nakon stavljanja na tržište. Također je provjerila izvješće o analitičkoj metodi dodatka hrani za životinje u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.

               (4)

               Uvjeti predviđeni u članku 5. Uredbe (EZ) br. 1831/2003 su ispunjeni.

               (5)

               Provedbenu uredbu (EU) br. 837/2012 trebalo bi stoga u skladu s tim izmijeniti.

               (6)

               Mjere predviđene u ovoj Uredbi su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilog Provedbenoj uredbi (EU) br. 837/2012 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. prosinca 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 252, 19.9.2012., str. 7.

      (3)  EFSA Journal 2012; 10(6):2730.

      PRILOG
      Prilog Provedbenoj uredbi (EU) br. 837/2012 zamjenjuje se sljedećim:

            „PRILOG

                        Identifikacijski broj dodatka hrani za životinje

                        Naziv nositelja odobrenja

                        Dodatak hrani za životinje

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanji sadržaj

                        Najveći sadržaj

                        Ostale odredbe

                        Trajanje odobrenja

                        Jedinice aktivnosti/kg potpune krmne smjese sa sadržajem vlage od 12 %

                           Kategorija zootehničkih dodataka. Funkcionalna skupina: tvari za poticanje probavljivosti

                        4a18

                        DSM Nutritional Products

                        6-fitaza (EC 3.1.3.26)

                                       Sastav dodatka hrani za životinje:

                                    Pripravak 6-fitaze (EC 3.1.3.26) dobiven od Aspergillus oryzae

                                    (DSM 22594) s minimalnom aktivnošću od:

                                                10 000  FYT (1)/g u čvrstom obliku

                                                20 000  FYT/g u tekućem obliku

                                       Karakteristike aktivne tvari:

                                    6-fitaza (EC 3.1.3.26) dobivena od Aspergillus oryzae (DSM 22594)

                                       Analitička metoda
                                        (2):
                                    Kolorimetrijska metoda mjerenja anorganskog fosfata koji 6-fitaza oslobodi iz fitata (ISO 30024:2009)

                        Perad
                        Svinje za tov
                        Prasad (odbijena)

                        —

                        500  FYT

                        —

                                    1.

                                    U uputama za korištenje dodatka hrani za životinje i premiksa navesti temperaturu skladištenja, rok valjanosti i postojanost pri peletiranju.

                                    2.

                                    Preporučena doza po kilogramu potpune krmne smjese za:

                                                —

                                                perad, prasad (odbijenu) i svinje za tov: 500-4 000  FYT,

                                                —

                                                krmače: 1 000 -4 000  FYT.

                                    3.

                                    Za korištenje u hrani za životinje koja sadrži više od 0,23 % fitinski vezanog fosfora.

                                    4.

                                    Za sigurnost: tijekom rukovanja koriste se zaštita za disanje, naočale i rukavice.

                                    5.

                                    Za korištenje kod odbijene prasadi do 35 kg težine.

                        9. listopada 2022.

                        Krmače

                        1 000  FYT

         (1)  1 FYT je količina enzima koja oslobodi 1 μmol anorganskog fosfata iz fitata u minuti u uvjetima reakcije s koncentracijom fitata od 5,0 mM pri pH 5,5 i 37 °C.

         (2)  Detalji o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx”


title: Provedbena uredba Komisije (EU) br. 322/2014 оd 28. ožujka 2014. o uvođenju posebnih uvjeta kojima se uređuje uvoz hrane za životinje i hrane podrijetlom ili poslanih iz Japana nakon nesreće u nuklearnoj elektrani Fukushima  Tekst značajan za EGP

text:
               29.3.2014

               HR

               Službeni list Europske unije

               L 95/1

         PROVEDBENA UREDBA KOMISIJE (EU) br. 322/2014
   оd 28. ožujka 2014.
   o uvođenju posebnih uvjeta kojima se uređuje uvoz hrane za životinje i hrane podrijetlom ili poslanih iz Japana nakon nesreće u nuklearnoj elektrani Fukushima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku ii.,
   budući da:

               (1)

               Člankom 53. Uredbe (EZ) br. 178/2002 propisuje se mogućnost donošenja odgovarajućih hitnih mjera Unije za hranu i hranu za životinje uvezene iz treće zemlje radi zaštite javnog zdravlja, zdravlja životinja ili zaštite okoliša kad se taj rizik ne može na zadovoljavajući način ukloniti mjerama koje su pojedinačno poduzele države članice.

               (2)

               Nakon nesreće u nuklearnoj elektrani Fukushima 11. ožujka 2011. Komisija je obaviještena da su razine radionuklida u određenim prehrambenim proizvodima podrijetlom iz Japana premašile razine djelovanja u hrani koje se primjenjuju u Japanu. Ta kontaminacija može predstavljati prijetnju javnom zdravlju i zdravlju životinja u Uniji te je stoga donesena Provedbena uredba Komisije (EU) br. 297/2011 (2). Ta je Uredba zamijenjena Provedbenom uredbom Komisije (EU) br. 961/2011 (3) koja je kasnije zamijenjena Provedbenom uredbom Komisije (EU) br. 284/2012 (4). Potonja je zamijenjena Provedbenom uredbom Komisije (EU) br. 996/2012 (5).

               (3)

               Provedbena uredba (EU) br. 996/2012 izmijenjena je kako bi se u obzir uzeo razvoj situacije. S obzirom na to da se Provedbena uredba (EU) br. 996/2012 primjenjuje samo do 31. ožujka 2014. te kako bi se u obzir uzeo daljnji razvoj situacije, primjereno je donijeti novu Uredbu.

               (4)

               Postojeće mjere preispitane su kako bi se u obzir uzelo više od 85 000 podataka o pojavi radioaktivnosti u hrani za životinje i hrani osim govedine te više od 232 000 podataka o pojavi radioaktivnosti u govedini koje su japanska nadležna tijela dostavila o trećoj sezoni rasta nakon nesreće.

               (5)

               Kako se nesukladne ili znatne razine radioaktivnosti i dalje pronalaze u hrani za životinje i hrani podrijetlom iz prefekture Fukushima, primjereno je zadržati postojeći zahtjev za uzorkovanje i analizu prije izvoza u Uniju za svu hranu za životinje i hranu podrijetlom iz te prefekture. Međutim, opća izuzeća poput onih za alkoholna pića i osobne pošiljke trebaju se nastaviti primjenjivati na tu hranu za životinje i hranu.

               (6)

               Podaci koje su dostavila japanska nadležna tijela dokazuju da više nije potrebno zahtijevati uzorkovanje i analizu hrane za životinje i hrane podrijetlom iz prefektura Tokio i Kanawaga u pogledu pojave radioaktivnosti prije izvoza u Uniju. S druge strane, zbog pronalaska nesukladnosti u određenih jestivih divljih biljaka podrijetlom iz prefektura Akita, Yamagata i Nagano primjereno je zahtijevati uzorkovanje i analizu jestivih divljih biljaka koje potječu iz tih prefektura.

               (7)

               U pogledu prefektura Gunma, Ibaraki, Tochigi, Miyagi, Saitama, Iwate i Chiba trenutačno se zahtijevaju uzorkovanje i analiza gljiva, čaja, proizvoda ribarstva, određenih jestivih divljih biljaka, određenog povrća, određenog voća, riže i soje te njihovih prerađevina i proizvoda koji se iz njih dobivaju, prije njihova izvoza u Uniju. Isti se zahtjevi primjenjuju na složene prehrambene proizvode koji sadržavaju više od 50 % tih proizvoda. Podaci o pojavi za treću sezonu rasta dokazuju da je za znatan broj tih proizvoda za prehranu životinja i prehrambenih proizvoda primjereno više ne zahtijevati uzorkovanje i analizu prije njihova izvoza u Uniju.

               (8)

               Podaci o pojavi za treću sezonu rasta dokazuju da je primjereno zadržati obvezu uzorkovanja i analize prije izvoza u Uniju za gljive podrijetlom iz Shizuoke, Yamanashija, Nagana, Niigate i Aomorija.

               (9)

               Odredbe ove Uredbe primjereno je iznijeti na način kojim se prefekture iz kojih se istu hranu za životinje i hranu mora uzorkovati i analizirati prije izvoza u Uniju udružuju kako bi se omogućila jednostavnija primjena ove Uredbe.

               (10)

               Nije utvrđeno da je čaj iz treće sezone rasta kontaminiran radioaktivnošću. Stoga je primjereno više ne zahtijevati uzorkovanje i analizu čaja podrijetlom iz bilo koje prefekture osim Fukushime prije izvoza u Uniju. U prefekturi Fukushima čaj se proizvodi tek u malim količinama i namijenjen je za lokalnu potrošnju, a ne za izvoz. U vrlo malo vjerojatnom slučaju da se čaj iz Fukushime izveze u Uniju, japanska su nadležna tijela pružila jamstva da bi predmetne pošiljke bile uzorkovane i analizirane i da bi se uz njih bila priložena izjava kojom se dokazuje da je pošiljka uzorkovana i analizirana te da je utvrđena njezina sukladnost s primjenjivim najvećim dopuštenim razinama. Uz pošiljke čaja podrijetlom iz ostalih prefektura osim Fukushime treba se nalaziti izjava u kojoj se navodi da taj čaj potječe iz neke druge prefekture, a ne iz prefekture Fukushima. S obzirom na to da se čaj iz tih prefektura redovito izvozi u Uniju, to predstavlja znatno administrativno opterećenje. Uzimajući u obzir činjenicu da tijekom treće sezone rasta nakon nesreće kontaminiranost čaja nije utvrđena, u malo vjerojatnom slučaju da se čaj izveze iz Fukushime i uz jamstva koja osiguravaju japanska nadležna tijela, primjereno je da se radi smanjenja administrativnog opterećenja više ne zahtijeva izjava o podrijetlu za čaj podrijetlom iz ostalih prefektura.

               (11)

               Kontrole koje se obavljaju pri uvozu pokazuju da japanska nadležna tijela pravilno provode posebne uvjete predviđene pravom Unije, a nesukladnosti nije bilo više od dvije godine. Stoga je primjereno dodatno smanjiti učestalost kontrola pri uvozu.

               (12)

               Primjereno je predvidjeti sljedeće preispitivanje odredaba kad budu dostupni rezultati uzorkovanja i analiza pojave radioaktivnosti u hrani za životinje i hrani četvrte sezone rasta nakon nesreće, odnosno do 31. ožujka 2015.

               (13)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Područje primjene
   Ova se Uredba primjenjuje na hranu za životinje i hranu u smislu članka 1. stavka 2. Uredbe Vijeća (Euratom) br. 3954/87 (6) (dalje u tekstu „proizvodi”) podrijetlom ili poslane iz Japana, izuzevši:

               (a)

               proizvode koji su Japan napustili prije 28. ožujka 2011.;

               (b)

               proizvode koji su ubrani i/ili prerađeni prije 11. ožujka 2011.;

               (c)

               alkoholna pića obuhvaćena oznakama KN od 2203 do 2208;

               (d)

               osobne pošiljke hrane za životinje i hrane životinjskog podrijetla obuhvaćene člankom 2. Uredbe Komisije (EZ) 206/2009 (7);

               (e)

               osobne pošiljke hrane za životinje i hrane koje nisu životinjskog podrijetla i nisu namijenjene u komercijalne svrhe nego fizičkim osobama samo za njihovu osobnu potrošnju i uporabu. U slučaju nedoumice teret je dokazivanja na primatelju pošiljke.

         Članak 2.
   Definicije
   Za potrebe ove Uredbe primjenjuju se sljedeće definicije:

               (a)

               „prijelazne mjere predviđene japanskim zakonodavstvom” znači prijelazne mjere koje su donijela japanska nadležna tijela 24. veljače 2012. u vezi s najvećim dopuštenim razinama zbroja cezija-134 i cezija-137 kako je utvrđeno Prilogom III.;

               (b)

               „pošiljka” znači količina bilo koje hrane za životinje ili hrane iz područja primjene ove Uredbe istog razreda ili opisa obuhvaćena istim dokumentom (ili dokumentima), koja se prevozi istim prijevoznim sredstvom i dolazi iz iste prefekture (istih prefektura) u Japanu, unutar ograničenja utvrđenih izjavom iz članka 5.

         Članak 3.
   Uvoz u Uniju
   Proizvodi se u Uniju smiju uvesti samo ako su u skladu s ovom Uredbom.
   Članak 4.
   Najveće dopuštene razine cezija-134 i cezija-137
   1.   Proizvodi su, osim onih iz Priloga III., u skladu s najvećom dopuštenom razinom zbroja cezija-134 i cezija-137 kako je utvrđeno Prilogom II.
   2.   Proizvodi iz Priloga III. u skladu su s najvećom dopuštenom razinom radioaktivnog cezija utvrđenom tim Prilogom.
   Članak 5.
   Izjava
   1.   Svaku pošiljku proizvoda, osim čaja obuhvaćenog oznakama KN 09022101 20 i 2202 90 10 podrijetlom iz bilo koje prefekture osim Fukushime, prati važeća izjava sastavljena i potpisana u skladu s člankom 6.
   2.   Izjavom iz stavka 1.:

               (a)

               potvrđuje se da je proizvod u skladu sa zakonodavstvom na snazi u Japanu; i

               (b)

               navodi se jesu li proizvodi obuhvaćeni prijelaznim mjerama predviđenim japanskim zakonodavstvom ili ne.

         3.   Izjavom iz stavka 1. nadalje se potvrđuje sljedeće:

               (a)

               proizvod je ubran i/ili prerađen prije 11. ožujka 2011.; ili

               (b)

               proizvod je, osim gljiva, koshiabure, bambusovih izdanaka, mladice aralije i orlove paprati podrijetlom iz prefektura Akita, Yamagata i Nagano te osim gljiva podrijetlom iz prefektura Yamanashi, Shizuoka, Niigata i Aomori, podrijetlom i poslan iz bilo koje prefekture osim iz prefektura Fukushima, Gunma, Ibaraki, Tochigi, Miyagi, Saitama, Chiba i Iwate; ili

               (c)

               proizvod je podrijetlom ili je poslan iz prefektura Gunma, Ibaraki, Tochigi, Miyagi, Saitama, Chiba i Iwate, ali se ne nalazi na popisu iz Priloga IV. ovoj Uredbi; ili

               (d)

               proizvod je poslan iz prefektura Fukushima, Gunma, Ibaraki, Tochigi, Miyagi, Saitama, Chiba, Iwate, Akita, Yamagata, Nagano, Yamanashi, Shizuoka, Niigata i Aomori, ali nije podrijetlom iz neke od tih prefektura i za vrijeme tranzita nije bio izložen radioaktivnosti; ili

               (e)

               ako su proizvod gljive, koshiabura, bambusov izdanak, mladica aralije ili orlova paprat podrijetlom iz prefektura Akita, Yamagata i Nagano ili gljive podrijetlom iz prefektura Yamanashi, Shizuoka, Niigata i Aomori ili od njih dobiven proizvod ili složena hrana za životinje ili hrana koja sadržava više od 50 % tih proizvoda, uz proizvod je priloženo analitičko izvješće koje sadržava rezultate uzorkovanja i analize; ili

               (f)

               ako je proizvod koji je naveden u Prilogu IV. ovoj Uredbi podrijetlom iz prefektura Fukushima, Gunma, Ibaraki, Tochigi, Miyagi, Saitama, Chiba i Iwate ili je od takvog proizvoda dobiven ili je složena hrana za životinje ili hrana koja sadržava više od 50 % tog proizvoda, uz proizvod je priloženo analitičko izvješće koje sadržava rezultate uzorkovanja i analize. Popisom proizvoda iz Priloga IV. ne dovode se u pitanje zahtjevi iz Uredbe (EZ) br. 258/97 Europskog parlamenta i Vijeća (8); ili

               (g)

               ako je podrijetlo proizvoda ili sastojaka koji su u njemu prisutni u količini većoj od 50 % nepoznato, uz proizvod je priloženo analitičko izvješće koje sadržava rezultate uzorkovanja i analize.

         4.   Proizvodi ulovljeni ili ubrani u priobalnim vodama prefektura iz stavka 3. točke (f) obuhvaćeni su izjavom iz te točke, bez obzira na to gdje su ti proizvodi istovareni na kopno.
   Članak 6.
   Sastavljanje i potpisivanje izjave
   1.   Izjava iz članka 5. sastavlja se u skladu s obrascem utvrđenim Prilogom I.
   2.   Za proizvode iz članka 5. stavka 3. točaka od (a) do (d) izjavu potpisuje ovlašteni predstavnik japanskog nadležnog tijela ili ovlašteni predstavnik službe koju je ovlastilo japansko nadležno tijelo u nadležnosti i pod nadzorom japanskog nadležnog tijela.
   3.   Za proizvode iz članka 5. stavka 3. točaka od (e) do (g) izjavu potpisuje ovlašteni predstavnik japanskog nadležnog tijela i uz nju je priloženo analitičko izvješće koje sadržava rezultate uzorkovanja i analize.
   Članak 7.
   Identifikacija
   Svaka pošiljka proizvoda identificira se s pomoću oznake koja se navodi na izjavi iz članka 5. stavka 1., na analitičkom izvješću iz članka 6. stavka 3., na zdravstvenoj svjedodžbi i svakoj poslovnoj ispravi koja je priložena uz pošiljku.
   Članak 8.
   Granične inspekcijske postaje i određeno ulazno mjesto
   Pošiljke proizvoda, osim onih iz područja primjene Direktive Vijeća 97/78/EZ (9) koje u Uniju trebaju ući preko granične inspekcijske postaje, u Uniju ulaze preko određenog ulaznog mjesta u smislu članka 3. točke (b) Uredbe Komisije (EZ) br. 669/2009 (10) (dalje u tekstu „određeno ulazno mjesto”).
   Članak 9.
   Prethodna obavijest
   1.   Poslovni subjekti u sektoru hrane za životinje i hrane ili njihovi predstavnici dostavljaju prethodnu obavijest o dolasku svake pošiljke proizvoda, uz iznimku čaja podrijetlom iz bilo koje prefekture osim Fukushime, najmanje dva radna dana prije fizičkog dolaska pošiljke nadležnim tijelima na graničnoj inspekcijskoj postaji ili određenom ulaznom mjestu.
   2.   Za potrebe prethodne obavijesti ispunjuju dio I. zajedničkog ulaznog dokumenta (CED) iz članka 3. točke (a) Uredbe (EZ) 669/2009 i taj dokument prosljeđuju nadležnom tijelu na određenom ulaznom mjestu ili graničnoj inspekcijskoj postaji najmanje dva radna dana prije fizičkog dolaska pošiljke.
   Za ispunjivanje CED-a pri primjeni ove Uredbe poslovni subjekti u sektoru hrane u obzir uzimaju napomene za smjernice za CED utvrđene Prilogom II. Uredbi (EZ) br. 669/2009.
   Članak 10.
   Službene kontrole
   1.   Nadležna tijela granične inspekcijske postaje ili određenog ulaznog mjesta provode:

               (a)

               dokumentacijske preglede svih pošiljaka proizvoda uz koje se obvezno mora nalaziti izjava iz članka 5.;

               (b)

               nasumične identifikacijske i nasumične fizičke preglede, uključujući laboratorijsku analizu pojave cezija-134 i cezija-137. Rezultat analize mora biti dostupan u roku od najviše pet radnih dana.

         2.   U slučaju da se rezultatima laboratorijske analize osiguraju dokazi da su jamstva pružena u izjavi lažna, izjava se smatra nevažećom, a pošiljka hrane za životinje i hrane nije u skladu s ovom Uredbom.
   Članak 11.
   Troškovi
   Sve troškove nastale zbog službenih kontrola iz članka 10. i svih mjera poduzetih nakon utvrđivanja nesukladnosti snose subjekti koji posluju u sektoru hrane za životinje i hrane.
   Članak 12.
   Puštanje u slobodan promet
   Puštanje u slobodan promet pošiljaka ovisi o tome je li poslovni subjekt u sektoru hrane za životinje ili hrane ili njegov predstavnik carinskim tijelima predočio (u fizičkom ili elektroničkom obliku) CED koji je uredno popunilo nadležno tijelo nakon što su provedene sve službene kontrole. Carinska tijela puštaju pošiljku u slobodan promet samo ako je u polju II.14. navedena povoljna odluka nadležnog tijela te ako je potpisana u polju II.21. CED-a.
   Članak 13.
   Nesukladni proizvodi
   Proizvodi koji nisu u skladu s ovom Uredbom ne stavljaju se u slobodan promet. Ti se proizvodi odlažu na siguran način ili se vraćaju u Japan.
   Članak 14.
   Izvješća
   Države članice svaka tri mjeseca obavješćuju Komisiju o rezultatima svih analiza žurnim sustavom uzbunjivanja za hranu i hranu za životinje (RASFF). Izvješće se podnosi u mjesecu nakon svakog tromjesečja.
   Članak 15.
   Preispitivanje
   Ova Uredba preispituje se do 31. ožujka 2015.
   Članak 16.
   Prijelazna odredba
   Odstupajući od članka 3., proizvodi se u Uniju mogu uvoziti pod sljedećim uvjetima:

               (a)

               ako su u skladu s Provedbenom Uredbom (EU) br. 996/2012; i

               (b)

               Japan su napustili prije stupanja na snagu ove Uredbe ili su napustili Japan nakon stupanja na snagu ove Uredbe, ali prije 1. svibnja 2014. i uz njih je priložena izjava u skladu s Provedbenom uredbom (EU) br. 996/2012 koja je izdana prije 1. travnja 2014.

         Članak 17.
   Stupanje na snagu i datum primjene
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. travnja 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. ožujka 2014.

            Za Komisiju

            Predsjednik

         José Manuel BARROSO

      (1)  SL L 31, 1.2.2002., str. 1.

      (2)  Provedbena uredba Komisije (EU) br. 297/2011 od 25. ožujka 2011. o uvođenju posebnih uvjeta za uvoz hrane za životinje i hrane podrijetlom ili poslanih iz Japana nakon nesreće u nuklearnoj elektrani Fukushima (SL L 80, 26.3.2011., str. 5.).

      (3)  Provedbena uredba Komisije (EU) br. 961/2011 od 27. rujna 2011. o uvođenju posebnih uvjeta za uvoz hrane za životinje i hrane podrijetlom ili poslanih iz Japana nakon nesreće u nuklearnoj elektrani Fukushima i o stavljanju izvan snage Uredbe (EU) br. 297/2011 (SL L 252, 28.9.2011., str. 10.).

      (4)  Provedbena uredba Komisije (EU) br. 284/2012 od 29. ožujka 2012. o uvođenju posebnih uvjeta za uvoz hrane za životinje i hrane podrijetlom ili poslanih iz Japana nakon nesreće u nuklearnoj elektrani Fukushima i o stavljanju izvan snage Provedbene uredbe (EU) br. 961/2011 (SL L 92, 30.3.2012., str. 16.).

      (5)  Provedbena uredba Komisije (EU) br. 996/2012 od 26. listopada 2012. o uvođenju posebnih uvjeta za uvoz hrane za životinje i hrane podrijetlom ili poslanih iz Japana nakon nesreće u nuklearnoj elektrani Fukushima i o stavljanju izvan snage Provedbene uredbe (EU) br. 284/2012 (SL L 299, 27.10.2012., str. 31.).

      (6)  Uredba Vijeća (Euratom) br. 3954/87 od 22. prosinca 1987. o utvrđivanju najvećih dopuštenih razina radioaktivne kontaminacije prehrambenih proizvoda i hrane za životinje nakon nuklearne nesreće ili bilo koje druge radiološke opasnosti (SL L 371, 30.12.1987., str. 11.).

      (7)  Uredba Komisije (EZ) br. 206/2009 od 5. ožujka 2009. o uvozu u Zajednicu osobnih pošiljaka proizvoda životinjskog podrijetla te o izmjeni Uredbe (EZ) br. 136/2004 (SL L 77, 24.3.2009., str. 1.).

      (8)  Uredba (EZ) br. 258/97 Europskog Parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

      (9)  Direktiva Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (SL L 24, 30.1.1998., str. 9.).

      (10)  Uredba Komisije (EZ) br. 669/2009 od 24. srpnja 2009. o provedbi Uredbe (EZ) br. 882/2004 Europskog parlamenta i Vijeća s obzirom na povećanu razinu službenih kontrola uvoza određene hrane za životinje i hrane neživotinjskoga podrijetla te o izmjeni Odluke 2006/504/EZ (SL L 194, 25.7.2009., str. 11.).

      PRILOG I.

         Izjava za uvoz u Uniju

      PRILOG II.

         Najveće dopuštene razine za hranu
          (1)
         (Bq/kg) predviđene japanskim zakonodavstvom

                  Hrana za dojenčad i malu djecu

                  Mlijeko i napitci na mliječnoj osnovi

                  Ostala hrana, osim — mineralne vode i sličnih pića — čaja dobivenog od nefermentiranih listova

                  Mineralna voda i slična pića i čaj dobiven od nefermentiranih listova

                  Zbroj cezija-134 i cezija-137

                  50 (2)

                  50 (2)

                  100 (2)

                  10 (2)

         Najveće dopuštene razine za hranu za životinje
          (3)
         (Bq/kg) predviđene japanskim zakonodavstvom

                  Hrana za životinje namijenjena stoci i konjima

                  Hrana za životinje namijenjena svinjama

                  Hrana za životinje namijenjena peradi

                  Hrana za životinje namijenjena Ribama (4)

                  Zbroj cezija-134 i cezija-137

                  100 (5)

                  80 (5)

                  160 (5)

                  40 (5)

         (1)  Za sušene proizvode namijenjene potrošnji u rekonstituiranom stanju najveće se razine primjenjuju na rekonstituirani proizvod kakav je spreman za potrošnju.
      Za sušene gljive primjenjuje se rekonstituirajući faktor 5
      Za čaj se najveća dopuštena razina primjenjuje na oparak od listića čaja. Faktor je prerade za sušeni čaj 50 i zato najveća dopuštena razina od 500 Bq/kg za sušene listiće čaja osigurava da razina u oparku čaja ne premašuje najveću dopuštenu razinu od 10 Bq/kg.

         (2)  Kako bi se osigurala dosljednost s najvećim dopuštenim razinama koje se trenutačno primjenjuju u Japanu, ove vrijednosti privremeno zamjenjuju vrijednosti utvrđene Uredbom Vijeća (Euratom) br. 3954/87.

         (3)  Najveće se razine odnose na hranu za životinje s udjelom vlage od 12 %.

         (4)  Uz iznimku hrane za ukrasne ribice.

         (5)  Kako bi se osigurala dosljednost s najvećim dopuštenim razinama koje se trenutačno primjenjuju u Japanu, ove vrijednosti privremeno zamjenjuje vrijednosti utvrđene Uredbom Komisije (Euratom) br. 770/90 od 29. ožujka 1990. o utvrđivanju maksimalne dopuštene razine radioaktivne kontaminacije hrane za životinje nakon nuklearne nesreće ili bilo kojeg drugog radiološkog izvanrednog događaja (SL L 83, 30.3.1990., str. 78.).

      PRILOG III.

         Privremene mjere predviđene japanskim zakonodavstvom i koje se primjenjuju u ovoj Uredbi

                  (a)

                  Mlijeko i mliječni proizvodi, mineralna voda i slična pića proizvedena i/ili prerađena prije 31. ožujka 2012. ne smiju sadržavati više od 200 Bq/kg radioaktivnog cezija.
                  Ostala hrana koja je proizvedena i/ili prerađena prije 31. ožujka 2012., ne smije sadržavati više od 500 Bq/kg radioaktivnog cezija, osim sljedećih proizvoda:

                              —

                              proizvodi od riže,

                              —

                              soja i proizvodi od soje.

                  (b)

                  Proizvodi od riže proizvedeni i/ili prerađeni prije 30. rujna 2012. ne smiju sadržavati više od 500 Bq/kg radioaktivnog cezija.

                  (c)

                  Soja ubrana i stavljena u promet prije 31. prosinca 2012. ne smije sadržavati više od 500 Bq/kg radioaktivnog cezija.

                  (d)

                  Proizvodi od soje proizvedeni i/ili prerađeni prije 31. prosinca 2012. ne smiju sadržavati više od 500 Bq/kg radioaktivnog cezija.

      PRILOG IV.

         Hrana za životinje i hrana koje se obvezno uzorkuju i analiziraju na prisutnost cezija-134 i cezija-137 prije izvoza u Uniju

                  (a)

                  proizvodi podrijetlom iz prefekture Fukushima:

                              —

                              svi proizvodi, uzimajući u obzir izuzeća propisana člankom 1. ove Uredbe;

                  (b)

                  proizvodi podrijetlom iz prefektura Akita, Yamagota i Nagano:

                              —

                              gljive i od njih dobiveni proizvodi obuhvaćeni oznakama KN 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 i 2005 99 80,

                              —

                              mladice biljke Aralia sp. i od njih dobiveni proizvodi obuhvaćeni oznakama KN 0709 99, 0710 80, 0711 90 i 0712 90,

                              —

                              bambusovi izdanci (Phyllostacys pubescens) i od njih dobiveni proizvodi obuhvaćeni oznakama KN 0709 99, 0710 80, 0711 90, 0712 90, 2004 90 i 2005 91,

                              —

                              orlova paprat (Pteridium aquilinum) i od nje dobiveni proizvodi obuhvaćeni oznakama KN 0709 99, 0710 80, 0711 90 i 0712 90,

                              —

                              koshiabura (izdanak biljke Eleuterococcus sciadophylloides) i od nje dobiveni proizvodi obuhvaćeni oznakama KN 0709 99, 0710 80, 0711 90 i 0712 90;

                  (c)

                  proizvodi podrijetlom iz prefektura Yamanashi, Shizuoka, Niigata ili Aomori:

                              —

                              gljive i od njih dobiveni proizvodi obuhvaćeni oznakama KN 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 i 2005 99 80;

                  (d)

                  proizvodi podrijetlom iz prefektura Gunma, Ibaraki, Tochigi, Miyagi, Saitama, Chiba ili Iwate:

                              —

                              gljive i od njih dobiveni proizvodi obuhvaćeni oznakama KN 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 i 2005 99 80,

                              —

                              riba i proizvodi ribarstva obuhvaćeni oznakama KN 0302, 0303, 0304, 0305, 0306, 0307, 0308, 1504 10, 1504 20, 1604 i 1605 s izuzetkom Jakovljevih kapica obuhvaćenih oznakama KN 0307 21, 0307 29 i 1605 52 00,

                              —

                              riža i od nje dobiveni proizvodi obuhvaćeni oznakama KN 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 i 1905 90,

                              —

                              soja i od nje dobiveni proizvodi obuhvaćeni oznakama KN 1201 90, 1208 10, 1507,

                              —

                              mladice biljke Aralia sp. i od njih dobiveni proizvodi obuhvaćeni oznakama KN 0709 99, 0710 80, 0711 90 i 0712 90,

                              —

                              bambusovi izdanci (Phyllostacys pubescens) i od njih dobiveni proizvodi obuhvaćeni oznakama KN 0709 99, 0710 80, 0711 90, 0712 90, 2004 90 i 2005 91,

                              —

                              orlova paprat (Pteridium aquilinum) i od nje dobiveni proizvodi obuhvaćeni oznakama KN 0709 99, 0710 80, 0711 90 i 0712 90,

                              —

                              japanska kraljevska paprat (Osmunda japonica) i od nje dobiveni proizvodi obuhvaćeni oznakama KN 0709 99, 0710 80, 0711 90 i 0712 90,

                              —

                              koshiabura (izdanak biljke Eleuterococcus sciadophylloides) i od nje dobiveni proizvodi obuhvaćeni oznakama KN 0709 99, 0710 80, 0711 90 i 0712 90,

                              —

                              nojeva paprat (Matteuccia struthioptheris) i od nje dobiveni proizvodi obuhvaćeni oznakama KN 0709 99, 0710 80, 0711 90 i 0712 90,

                              —

                              uwabamisou (Elatostoma umbellatum var. majus) i od njega dobiveni proizvodi obuhvaćeni oznakama KN 0709 99, 0710 80, 0711 90 i 0712 90,

                              —

                              heljda i od nje dobiveni proizvodi obuhvaćeni oznakama KN 1008 10 00, 1102 90 90, 1103 19 90, 1103 20 90, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 90, 1904 20 99, 1904 90 80 i 1905 90;

                  (e)

                  složeni proizvodi koji sadržavaju više od 50 % proizvoda navedenih u točkama od (a) do (d) ovoga Priloga.